Maria Kiwanuka

Maria Kiwanuka (an haife ta a ranar ga watan 12 May, 1955) ƴar ƙasar Uganda ce masaniyar tattalin arziki, 'yar kasuwa kuma ƴar siyasa wacce ta yi ministar kuɗi  a majalisar ministocin Uganda daga ranar 27 ga watan May 2011 zuwa ranar 1 ga watan Maris 2015.   Tun daga shekarar 2015 ta kasance Babbar mai ba da shawara ga shugaban Uganda kan harkokin kuɗi, wanda ke da alhakin Cibiyoyin Bretton Woods. 

 Bayani na gaba ɗaya 
Kafin naɗa ta a majalisar ministoci, ta kasance manajin darakta na Radio One and its sister station Radio Two da aka fi sani da Akaboozi FM, a Uganda, inda danginta ke da mafi yawan hannun jari. Har ila yau, ta yi aiki a matsayin mamba ba mai zartarwa a kwamitin gudanarwa na Gidauniyar Aga Khan (Gabashin Afirka), Nabagereka Development Trust, Jami'ar Nkumba, Bankin Raya Uganda da Bankin Stanbic Uganda Limited. 

Ta yi aiki a hukumar Stanbic Bank Uganda Limited daga shekarun 2009 har zuwa 2011. Bayan ta yi aiki a matsayin shugabar hukumar gudanarwa a bankin United Bank for Africa Uganda Limited na tsawon shekaru, an naɗa Maria a hukumar Standard Chartered Uganda a watan Mayu 2021. 

 Tarihi da ilimi 
An haife ta a Kampala, babban birnin Uganda a ranar 12 ga watan Mayu 1955.  Maria Kiwanuka ta halarci makarantar sakandare ta Gayaza, babbar makarantar sakandare ta kwana ta 'yan mata, mai tazarar , ta hanya, arewa maso gabashin Kampala, inda ta kammala a shekarar 1973. A cikin shekarar 1974 ta shiga Jami'ar Makerere, babbar jami'ar ilimi mafi girma a Uganda. Ta kammala karatu a shekarar 1977 tare da digiri a fannin Kasuwanci (BCom). Daga baya ta ci gaba da karatu a Makarantar Kasuwancin London da ke Burtaniya, inda ta kammala digirin ta na Master of Business Administration (MBA). 

 Gogewa a fannin aiki 
Tun daga shekara ta 1980, ta yi aiki fiye da shekaru goma tare da bankin duniya, a matsayin mai sharhi kan tattalin arziki da harkokin kuɗi  na yankunan Gabashin Asiya da Kudancin Afirka. Musamman ta shafi ayyuka a Burma, Malawi, Swaziland da Uganda. Bayan ta bar bankin duniya, ta koma ƙasarta ta Uganda ta shiga harkokin kasuwanci na sirri. Tare da membobin danginta, ta kafa kasuwanci a fannonin watsa shirye-shirye, wallafe-wallafe, gidaje da tuntuɓar tattalin arziki. Ta yi aiki a matsayin mai ba da shawara kan harkokin kuɗi ga Nabagereka na Buganda tun farkon shekara ta 2000s.  A wani sauyi a majalisar ministocin da aka yi a ranar 1 ga watan Maris, 2015 an cire ta daga majalisar ministocin kuma aka naɗa ta babbar mai ba wa shugaban ƙasa shawara kan harkokin kuɗi. 

Ta yi aiki tsawon shekaru a matsayin darekta mara zartarwa a bankin Stanbic Uganda Limited, Gidauniyar Agha Khan, Jami'ar Nkumba da Bankin Raya Uganda.  Tun bayan barin majalisar ministocin Uganda a shekarar 2015, ta yi aiki a matsayin shugabar hukumar bankin United Bank for Africa Uganda Limited. Tun daga watan Mayu 2022, tana zaune a kan hukumar Standard Chartered Uganda, a matsayin memba mara zartarwa, tun daga watan Mayu 2021.  A watan Mayun 2022, an naɗa Maria Kiwanuka shugabar hukumar a Airtel Mobile Commerce Uganda Limited (AMCUL), reshen Airtel Uganda kuma mai samar da Airtel Money Uganda. 

 Bayanan sirri 
Ta auri Mohan Kiwanuka, manajin darakta na Oscar Industries Limited. A shekara ta 2007, shekaru huɗu kafin a naɗa ta ministar kuɗi, an saka mijinta a matsayin ɗaya daga cikin masu kuɗi a Uganda.  

 Duba kuma 

 KCCA
 Majalisar Uganda
 Majalisar ministocin Uganda
 Yuganda Tattalin Arziki
 Mawadatan Uganda

 Manazarta 

Rukuni:Rayayyun mutane
Rukuni:Haifaffun 1955